Spørsmål til talen av Stian Kilde Aarebrot

Opptaket av talen starter litt inni talen. Det kan anbefales å høre YRM-podden der Stian forklarer mer om det å både «høre og gjøre» eller Operatio Divina på latin.

Troen kan omsettes til vaner som igjen preger hjernen vår. Dette kaller Stian plastisk teologi, at livet med Gud stadig er i forandring og fleksibilitet.

Men det å lese Bibelen kan også bli noe vi gjøre men som ikke fører til endrede vaner eller konkrete handlinger.

Stian delte noen historer av det å ta en konkret utfordring etter å ha lest en tekst. Selv hadde han øvet på ydmykhet ved å ha «no-wallet-day» og minnet seg selv på å beholde et mykt hjerte ved å ha en «squishy» en myk bamseting i lommen. I situasjoner han trengte det, kunne han ta henda i lommene og huske å beholde et mykt hjerte, ikke ha et hardt hjerte.

Har du noen erfaringer av å bruke konkreter som kan minne deg på troen/Jesus/nye vaner.

(kors rundt halsen, skjermsparer med bibelvers, lovsang i bilen feks?)

Stian viser til forskning som viser at hjernen kan formes, og at vanene våre kan prege hjernen vår. Hjernen formes av hva vi GJØR ikke bare hva vi leser eller tenker.

«Du tenker deg ikke frem til en ny måte å leve på, men du lever deg frem til en ny måte å tenke på» Henry Nouwen

Vi blir utfordret til å imitere Jesus. Hvordan kan det se ut for oss i dag? Hvordan kan Jesus prege vanene våre? Evt om det er uvaner vi med fordel kan slutte med, som ville gitt Jesus mer plass?

Stian fortalte også om et teater med «spectactor» (Spectator og actor, satt sammen)

Hvordan kan vi i større grad være en kirke der vi blir deltagere, ikke bare tilskuere?

Over utgangsdøren vår henger det nå et banner der det står «Velkommen til gudstjeneste»

Hva tenker du det betyr? (for deg?)

Bevegelse utløses av kraft, sier vi i beskrivelsen av taleserien vi er inne i.

Gud kan bevege oss i et møte med han. Samtidig så skjer det meste av bevegelsen i Guds rike at vi selv beveger oss i retning ham. Da kan vi velge vaner eller handlinger som kan føre oss nærmere ham.

Når kan du kjenne at Gud beveger deg? Hvor og når? Hva kan du gjøre mer eller mindre av for å oppleve dette?

Ville dere i gruppen likt å gi hverandre konkrete utfordringer etter å ha lest bibeltekster, ved å spørre seg selv; Hva kan jeg gjøre som en konsekvens av å ha lest denne teksten?

Stian understreket at den viktigste læringen vi kan få er å feile, han brukte bildet vi også brukte i «Hel»-taleserien, om de knuste krukkene som repareres ved gull. (Kintsugi, på japansk) Våre skrammer, sår, feil og skuffelser kan Gud snu til noe av det mest dyrebare i livene våre. Målet er altså ikke å prestere, men å forsøke men å møte seg selv og andre med NÅDE når vi ikke får ting til.

En HELT konkret utfordring til dere i gruppa til slutt:

I smågruppene for våre nye landsmenn er det nå TRE damer som ønsker å ta lappen og som trenger noen å øvelseskjøre med. Kunne dere i gruppa si ja til å hjelpe EN av disse damene med dette? Gi beskjed til pastor@yrm.no isåfall!